Diari Oficial de la Generalitat Valenciana


Sumari del DOGV 5255, del 10-05-2006 (2006/4213)

RESOLUCIÓ de 15 de març de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat d'Alacant.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4213


Data del document
:   15-03-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * títol d'estudis
    * educació física
    * legislació
    * universitat

RESOLUCIÓ de 15 de març de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat d'Alacant. [2006/F4213]  
El Decret 213/2004, de 8 d'octubre, del Consell de la Generalitat, autoritzà l'ampliació d'ensenyaments en la Universitat d'Alacant, per a implantar els ensenyaments universitaris conduents a l'obtenció del títol oficial de Llicenciat en Ciències de l'Activitat Física i l'Esport (2n cicle).  
El Decret 56/2005, d'11 de març, del Consell de la Generalitat, autoritzà l'ampliació d'ensenyaments en la Universitat d'Alacant, per a implantar els ensenyaments universitaris conduents a l'obtenció del títol oficial de Llicenciat en Història (pla conjunt amb la Université de Provence Aix-Marseille I).  
Per acord del Consell de Coordinació Universitària d'11 de maig de 2005, s'homologa el pla d'estudis conduent a l'obtenció del títol de Llicenciat en Ciències de l'Activitat Física i l'Esport (2n cicle). I per acord del Consell de Coordinació Universitària d'11 de maig de 2005, s'homologa el pla d'estudis conduent a l'obtenció del títol de Llicenciat en Història (pla conjunt amb la Université de Provence Aix-Marseille I).  
Per acord del Consell de Ministres de 18 de novembre de 2005 s'homologa el títol de Llicenciat en Ciències de l'Activitat Física i l'Esport (2n cicle). I per acord del Consell de Ministres de 21 d'octubre de 2005 s'homologa el títol de Llicenciat en Història (pla conjunt amb la Université de Provence Aix-Marseille I).  
Es publiquen posteriorment els plans d'estudis corresponents en el Boletín Oficial del Estado per Resolució de 15 de desembre de 2005 i de 3 de febrer de 2006 de la Universitat d'Alacant.  
De conformitat amb el que s'ha disposat en l'article 35, apartat 4, de la Llei Orgànica 6/2001, de 21 de desembre, d'Universitats; l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i tot exercint les atribucions conferides per l'article 35 de la Llei de Govern Valencià, resolc:  
Primer  
Autoritzar a la Universitat d'Alacant la posada en funcionament dels ensenyaments conduents a l'obtenció del títol oficial de Llicenciat en Ciències de l'Activitat Física i l'Esport (2n cicle) de la Facultat d'Educació, que seran organitzats en el campus de Sant Vicent del Raspeig.  
Segon   
Autoritzar a la Universitat d'Alacant la posada en funcionament dels ensenyaments conduents a l'obtenció del títol oficial de Llicenciat en Història (pla conjunt hispanofrancés amb la Université de Provence Aix-Marseille I) de la Facultat de Filosofia i Lletres, que seran organitzats en el campus de Sant Vicent del Raspeig.  
Tercer  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat d'Alacant haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.  
Quart  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
De conformitat amb el que s'establix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 15 de març de 2006.. El conseller d'Empresa, Universitat i Ciència: Justo Nieto Nieto.